Na temelju članka 9. Pravilnika o financiranju udruga iz proračuna Općine Lišane Ostrovičke, Općinski načelnik raspisuje:

**Javni poziv za financiranje udruga iz proračuna**

**Općine Lišane Ostrovičke u 2018. godini**

**1. Vrsta financijske potpore**

1.Općina Lišane Ostrovičke poziva udruge iz području razvoja sporta, kulture i civilnog društva da se prijave na financijsku podršku projekata i programa koji doprinose razvoju javnih potreba Općine Lišane Ostrovičke .

Sukladno ovom javnom pozivu Udruge mogu prijaviti projekt/program za sljedeća područja:

* sport, vezano uz sve vrste sporta
* kultura, vezanim uz sve vrste kulturne djelatnosti
* ostalo , vezano uz brigu za djecu i mlade, te osobe treće životne dobi i dr.

**2. Iznos financijske potpore**

Sredstva za provedbu javnog poziva osigurana su u Proračunu Općine Lišane Ostrovičke za 2018. godinu s projekcijama za 2019. i 2020. godinu („Službeni glasnik Općine Lišane Ostrovičke„ broj 4/17) u ukupnom iznosu od 55.000,00 kuna i to:

* za tekuće donacije 40.000,00 kuna
* za kapitalne donacije 15.000,00 kuna

Općina će sufinancirati 50% opravdanih troškova vrijednosti prijavljenog programa i to po modelu 4. Uredbe o kriterijima, mjerilima i postupcima finaciranja i ugovaranja programa i projekata od interesa za opće dobro koje provode udruge .

**3.Uvjeti prijave:**

Na Javni poziv mogu se prijaviti udruge koje:

* su upisane u odgovarajući Registar;
* su registrirane kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva )
* s Ustavom i zakonom;
* su uredno ispunile obveze iz svih prethodno sklopljenih ugovora o financiranju iz proračuna Općine Lišane Ostrovičke i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine Lišane Ostrovičke ;
* se protiv Udruge, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* te uredno predaju sva izvješća Općini Lišane Ostrovičke i drugim institucijama.

**4. Način prijave programa**

Za prijavu na Javni poziv prijavitelji moraju popuniti propisane obrasce.

Obvezna dokumentacija za prijavu programa je:

1. Popunjen, potpisan i ovjeren obrazac Prijave
2. Popunjen, potpisan i ovjeren Obrazac Opis programa ili projekta
3. Popunjen, potpisan i ovjeren Obrazac proračuna programa ili projekta
4. Izvadak iz Registra udruga Republike Hrvatske
5. Financijski izvještaj udruge - Izvještaj o prihodima i rashodima, Bilanca i Bilješke uz financijske izvještaje (obveznici dvojnog knjigovodstva), odnosno Godišnji financijski izvještaj o primicima i izdacima (obveznici jednostavnog knjigovodstva) za prethodnu godinu,
6. Dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranju)
7. Uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge
8. Potvrda Porezne uprave o nepostojanju duga po osnovi javnih davanja ne starija od 3 mjeseca

Općina Lišane Ostrovičke neće financirati aktivnosti udruga koje se sukladno Zakonu i drugim pozitivnim propisima smatraju gospodarskom djelatnošću udruga kao ni troškove sukladno članku 31. Pravilnika o financiranju udruga

Prijedlozi projekata dostavljaju se isključivo na propisanim obrascima, koji su dostupni na web stranici Općine Lišane Ostrovičke [www.lisane-ostrovicke.hr](http://www.lisane-ostrovicke.hr)

Obrasci se popunjavaju isključivo na računalu.

Dokumentaciju dostaviti u zatvorenoj omotnici preporučenom poštom, ili osobno na adresu:

**OPĆINA LIŠANE OSTROVIČKE**

**Braština 41 B**

**„Javni poziv za financiranje udruga iz proračuna Općine Lišane Ostrovičke u 2018. godini“** - **NE OTVARATI**

Povjerenstvo će razmatrati samo projekte koji su pravodobno prijavljeni, te koji u cijelosti zadovoljavaju propisane uvjete Javnog poziva.

**5.** **Rokovi i način objave prihvaćenih programa**

Javni poziv je otvoren 30 dana od dana objave

**Rok za podnošenje prijedloga projekata i programa je do 20. svibnja 2018. godine.**

Obavijest o rezultatima Javnog poziva biti će objavljena na web stranici Općine Lišane Ostrovičke: [www.lisane-ostrovicke.hr](http://www.lisane-ostrovicke.hr)

KLASA: 022-01/18-01/56

URBROJ: 2198/29-18-1

Lišane Ostrovičke, 19. travnja 2018.

Načelnik

Ivica Musić, dipl.ing.